b'\n_START_ARTICLE_\nFantastiniai gyv\xc5\xabnai ir kur juos rasti\n_START_PARAGRAPH_\n\xe2\x80\x9eFantastiniai gyv\xc5\xabnai ir kur juos rasti\xe2\x80\x9c (angl. Fantastic Beasts and Where to Find Them) \xe2\x80\x93 brit\xc4\x97s ra\xc5\xa1ytojos J. K. Rowling knyga, skirta finansi\xc5\xa1kai pad\xc4\x97ti Comic Relief paramos fondui. Apie 80\xc2\xa0% kiekvienos knygos pelno tiesiai perduodama neturtingiems vaikams visame pasaulyje. 2001-aisiais \xc4\xafvykusiame interviu su Scholastic leid\xc4\x97jais, Rowling pasak\xc4\x97, kad tem\xc4\x85 apie fantastinius gyv\xc5\xabnus pasirinko d\xc4\x97l to, kad tai, anot ra\xc5\xa1ytojos, labai smagi tema ir jai ji turi para\xc5\xa1iusi labai daug informacijos.\n_START_SECTION_\nI\xc5\xa1galvota knyga\n_START_PARAGRAPH_\n\xe2\x80\x9eFantastiniai gyv\xc5\xabnai ir kur juos rasti\xe2\x80\x9c minima Harry Potter serijos apysakose, kaip garsaus magizoologo Njuto Miglap\xc5\xab\xc4\x8dio (Newt Scamander) knyga, priklausanti berniukui burtininkui Hariui Poteriui. Pirm\xc4\x85 kart\xc4\x85 serijoje knyga minima pirmojoje dalyje \xe2\x80\x9eHaris Poteris ir I\xc5\xa1minties akmuo\xe2\x80\x9c (56 p.). Haris Poteris gauna lai\xc5\xa1k\xc4\x85 i\xc5\xa1 Hogvartso burt\xc5\xb3 ir ker\xc4\x97jimo mokyklos, kuriame tarp kit\xc5\xb3 b\xc5\xabtin\xc5\xb3 \xc4\xafsigyti knyg\xc5\xb3 yra ir \xe2\x80\x9eFantastiniai gyv\xc5\xabnai ir kur juos rasti\xe2\x80\x9c. Beje, septintojoje knyg\xc5\xb3 serijos dalyje, Haris Poteris ir Mirties relikvijos, knygos pavadinimas yra ver\xc4\x8diamas \xe2\x80\x9eFantastiniai \xc5\xbev\xc4\x97rys ir kur j\xc5\xb3 ie\xc5\xa1koti\xe2\x80\x9c (319 p.)._NEWLINE_\xe2\x80\x9eFantastiniuose gyv\xc5\xabnuose ir kur juos rasti\xe2\x80\x9c pasakojama magi\xc5\xa1kosios zoologijos istorija, taip apra\xc5\xa1omos 75 fantastini\xc5\xb3 gyv\xc5\xabn\xc5\xb3 r\xc5\xab\xc5\xa1ys, aptinkamos visame pasaulyje. Daugiausia informacijos buvo surinkta Njutui Miglapu\xc4\x8diui keliaujant po visus penkis kontinentus. I\xc5\xa1galvotas autorius u\xc5\xbesimena, kad pirmasis knygos leidimas buvo surinktas 1918-taisiais Augustuso Vormo (Augustus Worme), bet i\xc5\xa1leistas tik 1927 metais. Dabartinis leidimas yra penkiasde\xc5\xa1imt antras.\n_START_SECTION_\nFilmai\n_START_PARAGRAPH_\n2016 m. yra i\xc5\xa1leista trilogijos \xe2\x80\x9eFantastiniai gyv\xc5\xabnai ir kur juos rasti\xe2\x80\x9c pirmoji dalis. Istorija pasakoja apie knygos autori\xc5\xb3 Njut\xc4\x85 Miglap\xc5\xabt\xc4\xaf (akt.                     Eddie Redmayne ), kuris atvyksta \xc4\xaf Niujork\xc4\x85 su tikslu paleisti \xc4\xaf laisv\xc4\x99 savo vien\xc4\x85 i\xc5\xa1 gyv\xc5\xabn\xc5\xb3, bet nety\xc4\x8dia i\xc5\xa1 lagamino, kuriame yra visi jo fantastiniai gyv\xc5\xabnai, pab\xc4\x97ga keletas gyvi\xc5\xb3 ir pasislepia Niujorke. Njutui tenka b\xc4\x97gti j\xc5\xb3 ie\xc5\xa1koti su \xc5\xbeiobaru (\xc5\xbemogumi, ne burtininku) D\xc5\xbeeikobu Kovalskiu (akt. Dan Fogler), bet tai atne\xc5\xa1a dar didesn\xc4\x99 b\xc4\x97d\xc4\x85. Scenarij\xc5\xb3 para\xc5\xa1\xc4\x97 vis\xc5\xb3 Hario Poterio serij\xc5\xb3, "Kvidi\xc4\x8das am\xc5\xbei\xc5\xb3 b\xc4\x97gyje" ir Bardo Bidlio poringi\xc5\xb3 ra\xc5\xa1ytoja J. K. Rowling. Filmas gavo ne vien\xc4\x85 apdovanojim\xc4\x85, tarp j\xc5\xb3 - "geriausi\xc5\xb3 kostium\xc5\xb3" film\xc5\xb3 kategorijoje._NEWLINE_2018 m. yra i\xc5\xa1leista antroji filmo "Fantastiniai gyv\xc5\xabnai ir kur juos rasti" dalis, o 2020 m. planuojama i\xc5\xa1leisti ir tre\xc4\x8di\xc4\x85j\xc4\x85 dal\xc4\xaf, kuri\xc5\xb3, kaip ir pirmojo filmo scenarij\xc5\xb3 suk\xc5\xabr\xc4\x97 ta pati J. K Rowling.'